|  |  |
| --- | --- |
| **I Z V J E Š Ć E**  **o provedenom savjetovanju s javnošću u postupku donošenja Odluke o načinu pružanja javne usluge sakupljanja komunalnog otpada na području Općine Vrsar-Orsera** | |
| Naziv nacrta odluke ili drugog općeg akta o kojem se provodi savjetovanje | Nacrt Odluke o načinu pružanja javne usluge sakupljanja komunalnog otpada na području Općine Vrsar-Orsera |
| Naziv tijela nadležnog za izradu nacrta | Jedinstveni upravni odjel Općine Vrsar-Orsera |
| Razdoblje trajanja savjetovanja | od 23.12.2021. do 23.01.2022. |
| Cilj savjetovanja | Cilj savjetovanja je uključiti zainteresiranu javnost u postupak donošenja Odluke prikupljanjem primjedbi i prijedloga na nacrt Odluke |
| Objava dokumenta za savjetovanje | Mrežne stranice Općine Vrsar-Orsera |
| Troškovi savjetovanja | Za provedbu savjetovanja nisu bila potrebna financijska sredstva |

|  |  |  |  |
| --- | --- | --- | --- |
| Podnositelj primjedbe | Članak na koji se primjedba odnosi | Tekst primjedbe | Prihvaćanje/neprihvaćanje primjedbe |
| N.P.  (podaci poznati Jedinstvenom upravnom odjelu Općine Vrsar-Orsera) | Članak 31.  ( 1 ) Kriteriji za umanjenje cijene javne usluge moraju poticati korisnika da odvojeno predaje biootpad, reciklabilni komunalni otpad, glomazni otpad i opasni komunalni otpad od miješanog komunalnog otpada te da, kad je to primjenjivo, kompostira biootpad.  Članak 32.  ( 1 ) Davatelj usluge odobrava kriterije za umanjenje cijene javne usluge u cilju smanjenja nastajanja miješanog komunalnog otpada, biootpada i u cilju poticanja korisnika na korištenje reciklažnog dvorišta na način da se popust na cijenu javne usluge odobrava korisnicima kategorije kućanstvo u obračunskom razdoblju kada je koristio reciklažno dvorište.  ( 2) U obračunskom razdoblju u kojem je korisnik usluge obveznik plaćanja ugovorne kazne ne ostvaruje mogućnost za popust niti po kojoj osnovi.  Članak 17.   1. Korisnici usluge   imaju mogućnost podnošenja prigovora na **neugodu** uzrokovanu sustavom sakupljanja komunalnog otpada.   1. Prigovor se može   podnijeti pisano putem pošte, telefaksa, elektroničkom poštom ili na zapisnik u sjedištu davatelja usluge.  (3) Davatelj usluge dužan je na prigovor korisnika usluge odgovoriti u roku od 15 (petnaest) dana od dana zaprimanja prigovora. | Predloženi kriteriji za umanjenje cijene javne usluge neće poticati korisnike na recikliranje:  **1.** U odluci nisu jasno utvrđeni kriteriji temeljem kojih se cijena javne usluge može umanjiti u obračunskom razdoblju– da li će se cijena umanjiti temeljem toga koliko je puta obveznik bio u reciklažnom dvorištu (i odložio 2 žarulje i 3 kante boje), ili temeljem količine ili vrste otpada koje je odložio?  **2.** Nejasno je kako će se utvrditi predana količina odvojenog reciklabilnog otpada za one korisnike koji, umjesto vlastitih spremnika, koriste poluugrađene spremnike, te da li će oni, i temeljem kojih pokazatelja, ostvarivati pravo na umanjenje cijene javne usluge?  **3.** Usluga Poreč ne sakuplja odvojeno biootpad, pa je nejasno kako će taj kriteriji za umanjenje cijene javne usluge poticati korisnika da odvojeno predaje biootpad.  **4.** Odlukom su iznajmljivači svrstani u kategoriju nekućanstvo (kao i ostala poduzeća ili obrti), iako su temeljem rješenja Službe za gospodarstvo IŽ, registrirani kao pružatelji **ugostiteljskih usluga u domaćinstvu.** Kako reciklažno dvorište mogu koristiti samo obveznici kategorije kućanstvo, čime ostvaruju mogućnost umanjenja cijene javne usluge, iznajmljivači su zakinuti za bilo kakvu mogućnost umanjenja cijene javne usluge, ma koliko i kako se trudili smanjiti nastajanje miješanog komunalnog otpada.  **5.** Odlukom su propisane obveze korisnika usluge, ali ne i davatelja usluge (Usluge Poreč d.o.o.), kao npr. redovno pranje poluugrađenih spremnika postavljenih na javnu površinu, radi sprječavanja **neugodnih mirisa, pogotovo tijekom ljeta.** | Primjedba se ne prihvaća:  Konkretne kriterije utvrdit će davatelj usluge.  Primjedba se ne prihvaća:  Konkretne kriterije utvrdit će davatelj usluge.  Primjedba se ne prihvaća:  Kriterij za umanjenje cijene je korištenje reciklažnog dvorišta, a obzirom da se u reciklažnom dvorište ne prikuplja biološki otpad prikupljanje bio otpada ne može biti kriterij za smanjenje cijene javne usluge.  Odredbama Zakona o gospodarenju otpadom iznajmljivači su svrstani u kategoriju korisnika koji nije kućanstvo - privredu, a temeljem istog Zakona, reciklažno dvorište je ograđeni prostor namijenjen odvojenom prikupljanju i privremenom skladištenju **manjih** količina raznih vrsta otpada.  Obzirom da kategorija obveznika koja nije kućanstvo je kategorija koja svojom djelatnošću ostvaruje profit, pa samim time i proizvodi veće količine otpada, ne postoji mogućnost besplatnog korištenja reciklažnog dvorišta.  Primjedba se ne prihvaća:  Postupanje u konkretnim situacijama dogovorit će se s davateljem usluge u trenutku nastanka problema. |
| Boris Šverko | Članak 16.  (1) Obvezna minimalna javna usluga je iznos koji se osigurava radi ekonomski održivog poslovanja te sigurnosti, redovitosti i kvalitete pružanja javne usluge, kako bi sustav sakupljanja komunalnog otpada mogao ispuniti svoju svrhu.  (2) Cijena obvezne minimalne javne usluge za kategoriju korisnika kućanstvo jedinstvena je na cjelokupnom području primjene ove Odluke, a iznosi:  **50,00 HRK (slovima: pedeset kuna) mjesečno, bez PDV-a.**  (3) Cijena obvezne minimalne javne usluge za kategoriju korisnika koji nije kućanstvo jedinstvena je na cjelokupnom području primjene ove Odluke, a iznosi:  **100,00 HRK (slovima: sto kuna) mjesečno, bez PDV-a.**  (4) Ako se na istom obračunskom mjestu isti korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunanu za kategoriju korisnika koji nije kućanstvo.  Članak 32.  ( 1 ) Davatelj usluge odobrava kriterije za umanjenje cijene javne usluge u cilju smanjenja nastajanja miješanog komunalnog otpada, biootpada i u cilju poticanja korisnika na korištenje reciklažnog dvorišta na način da se popust na cijenu javne usluge odobrava korisnicima kategorije kućanstvo u obračunskom razdoblju kada je koristio reciklažno dvorište.  ( 2) U obračunskom razdoblju u kojem je korisnik usluge obveznik plaćanja ugovorne kazne ne ostvaruje mogućnost za popust niti po kojoj osnovi. | **1.** Nije obrazložen način na koji je određena cijena obvezne minimalna javne usluge, pa se traži obrazloženje ukupno za područje davatelja usluge te pojedinačno za područje Općine Vrsar-Orsera (članak 16.) kao prilog uz odluku.  **2.** Predlaže se da iznajmljivači koji iznajmljuju apartmane ili sobe samo u razdoblju 01.06. do 31.09. plaćaju cijenu obveze minimalne javne usluge samo za to razdoblju u vidu korisnika koji nije kućanstvo.  **3.** Članak 32. je nedovoljno obrazložen, odnosno nije jasno kada davatelj usluge i na koji način daje umanjenje cijene za smanjenje komunalnog otpada, biootpada imateljima kompostera. | Primjedba se ne prihvaća:  U Izračun minimalne cijene javne usluge uzeti su u obzir stvarni troškovi sakupljanja komunalnog otpada, te ukupan broj korisnika usluge na cijelom području na kojem djeluje davatelj usluge.  Primjedba se ne prihvaća:  Temeljem važećeg Zakona o ugostiteljskoj djelatnosti ne predviđa se sezonsko obavljanje ugostiteljske djelatnosti u domaćinstvu.  Primljeno na znanje:  Konkretne kriterije utvrdit će davatelj usluge. |